Președintele francez Emmanuel Macron a fost laureat marți, în cadrul vizitei sale de stat în Germania cu Premiul Internațional Pacea de la Westfalia, atribuit pentru că “a făcut din aprofundarea cooperării europene o prioritate politică” și pentru politica sa de consolidare a păcii europene în timp de război.
Ceremonia a avut loc la Münster, unul dintre cele două orașe westfalice, alături de Osnabrück, unde a fost semnată Pacea de la Westfalia, care a pus capăt războiului de 30 ani în Europa Centrală (1618-1648) și a adus relațiilor internaționale primele sale patru principii moderne, instituind conceptul de balanță de putere între marile puteri.
“A primi un premiu pentru pace într-o perioadă de război mi s-a părut un paradox”, a declarat Macron în discursul de acceptare, înainte de a-și reitera apelurile pentru o politică europeană comună de apărare.
“Dar pacea înseamnă și asumarea de riscuri. Dacă vom proceda în mod naționalist, Ucraina va pierde și nu vom avea pace în Europa timp de mulți ani. Cred că trebuie să fim mai optimiști. În calitate de european, a fi optimist înseamnă a fi sigur că Europa este răspunsul corect”, a spus el, citat de Deutsche Welle.
French President Emmanuel Macron has received the International Peace of Westphalia Prize on the final day of his state visit to Germany.
It is awarded for services to European integration and commemorates the peace agreement signed at the end of the Thirty Years’ War in 1648. pic.twitter.com/tcC2DItKN7
— DW Politics (@dw_politics) May 28, 2024
Aflat în Germania, liderul francez și-a început la Berlin vizita de stat în Germania pledând pentru impulsionarea relației franco-germane împotriva “autoritarismului și dorinței imperialiste în Europa” și a continuat-o la Dresda, în fosta RDG, cu un apel la europeni să se mobilizeze împotriva “fascinației pentru regimuri autoritare” și a “momentului iliberal pe care îl trăim”.
“Un european pasionat care se angajează pentru o Europă unită și puternică”. Acesta este modul în care președintele federal Steinmeier l-a omagiat pe Emmanuel Macron la Münster.
Macron nu este doar un om de acțiune, ci și un încurajator care nu cunoaște frontiere, ci doar orizonturi. “Să iubești Europa – asta e ușor, mulți oameni o fac. Dar pentru dumneavoastră, a iubi Europa înseamnă întotdeauna a acționa pentru Europa”, a spus președintele federal în discursul său laudativ.
În mod interesant, discursul de deschidere la ceremonia de decernare a premiului i-a aparținut Ursulei von der Leyen, președinta germană a Comisiei Europene, a cărei ascensiune în această funcție a fost sprijinită în 2019 de Emmanuel Macron.
Între timp, vocile din anturajul liderului de la Elysee și din jurul altor lideri influenți, precum cancelarul german Olaf Scholz, susțin că liderii europeni testează terenul pentru înlocuirea lui von der Leyen, deși candidată oficială din partea celei mai mari familii politice europene – PPE, pe fondul afirmațiilor acesteia de a lua în calcul majorități cu dreapta conservatoare sau extrema dreaptă dacă acestea se dovedesc a fi pro-UE, pro-stat de drept, pro-Ucraina și anti-Rusia.
În discursul său, von der Leyen a practicat o abordare unificatoare, elogiind deschiderea de drumuri și meritele lui Macron și recunoscând eforturile cancelarului Scholz.
“Ne aflăm într-un moment fără precedent în istoria noastră, în care trebuie să reflectăm asupra securității și apărării noastre, singuri și pentru noi înșine, ca europeni. În prezent, Europa se îndreaptă spre mai multă suveranitate în domeniul apărării. (…) Inițiativa pentru un scut de apărare aeriană este o ilustrare a acestei noi misiuni europene. Aceasta a început cu discursul cancelarului Scholz de la Praga. Dumneavoastră, domnule președinte (n.r. – Emmanuel Macron), ați deschis ușa pentru o discuție europeană în discursul dumneavoastră de la Sorbona. Iar în urmă cu câteva zile, prim-miniștrii Tusk și Mitsotakis au preluat ștafeta. O Uniune Europeană este cu adevărat suverană doar dacă se poate apăra singură”, a spus șefa Comisiei Europene.
The principles of the Westphalia prize are more important than ever.
To defend peace on our continent, Europe must develop its own might.
The EU is only truly sovereign if it can defend itself.
— Ursula von der Leyen (@vonderleyen) May 28, 2024
Prin acest premiu, juriul a recunoscut politica pro-europeană a lui Macron ca fiind o contribuție la pace în vremuri de război.
El a reușit să “mențină un dialog cu liderii ruși în ciuda unor tulburări grave și să acționeze în spiritul tratatului de pace westfalic din 1648”, arată organizatorii.
Societatea Economică pentru Westfalia și Lippe acordă premiul, dotat cu 100.000 de euro, o dată la doi ani și onorează personalități sau reprezentanți ai unor state care s-au angajat în mod deosebit în favoarea integrării europene.
Cel mai recent, în 2021, fostul premier grec Alexis Tsipras și fostul prim-ministru macedonean Zoran Zaev au fost recompensați pentru că au ajuns la un acord în disputa privind numele Macedoniei.
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului ”Reporter și Blogger European” la categoria Editorial și co-autor al volumelor ”România transatlantică” și ”100 de pași pentru o cetățenie europeană activă”. Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Spania recunoaște statul Palestina cu Ierusalimul de Est drept capitală, anunță premierul Pedro Sanchez. Norvegia și Irlanda calcă pe urmele Madridului, ignorând reacția furibundă a Israelului
Marcel Ciolacu: Recomandările din Studiul economic al OCDE sunt corelate cu obiectivele programului nostru de guvernare, axat pe modernizarea economică și socială a țării
Ucraina și Belgia au semnat un pact bilateral de securitate pe zece ani. Acordul include livrarea a 30 de avioane F-16 către Kiev până în 2028
”Nu ar trebui să excludem” trimiterea de trupe în Ucraina, reiterează ministrul Poloniei de externe: ” Ar trebui să-l punem pe Putin în postura de a ne ghici intenţiile”
Din estul Germaniei, Macron îi atenționează pe europeni: Ce fel de pace și securitate vor fi în Germania, Franța, Polonia și România dacă în Ucraina va prevala legea celui mai puternic?
De la Dresda, din estul Germaniei, Macron face apel la europeni să se mobilizeze împotriva “fascinației pentru regimuri autoritare” și a “momentului iliberal pe care îl trăim”
Published
5 hours agoon
May 28, 2024Consiliul UE a adoptat luni un nou regim de sancțiuni împotriva reprimării accelerate și sistematice a drepturilor omului, a democrației și a statului de drept de către autoritățile ruse.
Acest nou regim oferă cadrul pentru desemnarea persoanelor implicate în încălcări și abuzuri ale drepturilor omului, represiuni și acțiuni care subminează democrația și statul de drept. Astăzi au fost deja adoptate 20 de liste pentru a-i trage la răspundere pe cei care încalcă drepturile omului și participă la represiuni.
Regimul de sancțiuni oferă, de asemenea, un cadru specializat pentru a refuza aparatului represiv rusesc bunuri și tehnologii care pot fi utilizate în mod abuziv pentru represiunea internă. O listă a acestor bunuri și tehnologii este prevăzută în regulament. Bunurile și tehnologiile care nu sunt enumerate, dar care sunt destinate utilizării în legătură cu represiunea internă în Rusia, intră, de asemenea, sub incidența interdicției de furnizare.
Acest regim de sancțiuni răspunde politicilor din ce în ce mai represive ale autorităților ruse. Aceste represiuni sunt exemplificate în mod trist prin moartea lui Alexei Navalny în februarie 2024 și prin încarcerarea din motive politice a unor personalități politice disidente, precum Oleg Orlov, Alexandra Skochilenko și Vladimir Kara-Murza.
Noul cadru face parte dintr-o politică mai amplă a UE de sprijinire a apărătorilor și activiștilor pentru drepturile omului din Rusia. Aceasta include sprijinirea celor care îndrăznesc să se exprime împotriva războiului brutal de agresiune al Rusiei în Ucraina și a dezinformării aferente, răspândită de regimul rus.
Italia nu este de acord ca armele furnizate Kievului să fie folosite ”în afara graniţelor Ucrainei”, subliniază ministrul Antonio Tajani: Avem o poziţie foarte clară
Published
5 hours agoon
May 28, 2024By
Teodora IonMinistrul de externe al Italiei și vicepremier, Antonio Tajani, s-a distanțat marți de remarcile Înaltului Reprezentant al UE, Josep Borrell, după ce acesta din urmă sugera că Ucraina ar avea dreptul de a folosi armele furnizate de Occident pentru a efectua lovituri în interiorul teritoriului Rusiei, anunță ANSA, citat de Agerpres.
Poziţia lui Borrell nu este a noastră, a declarat Tajani la finalul unei întâlniri cu Camera Naţională a Modei Italiene din Milano.
”Noi suntem în favoarea unei dezescaladări în Orientul Mijlociu şi în Ucraina. Avem o poziţie foarte clară, şi anume – nu vom trimite trupe italiene să lupte şi nu autorizăm utilizarea de echipamente militare italiene în afara graniţelor Ucrainei. Acest lucru se regăseşte în acordurile pe care le-am încheiat cu Ucraina şi suntem atenţi la utilizarea materialului militar”, a spus Tajani.
Reacția acestuia este întărită și de o declarație a premierului Giorgia Meloni, care și-a exprimat opoziția față de ideea ca Ucraina să folosească armele furnizate de Occident pentru a ținti obiective din interiorul Rusiei.
În contextul reuniunii Consiliului de miniştri ai apărării din UE, Josep Borrell a opinat că, în conformitate cu legea războiului, ”este perfect posibil, nu există nicio contradicţie în a riposta, în a putea contraataca pe oricine te atacă de pe teritoriul său”, dar a semnalat că trebuie identificat un echilibru între nevoia Ucrainei de a ataca ţinte pe teritoriul Rusiei cu echipamente donate de către Occident şi riscul de escaladare a conflictului pe care această abordare îl poate presupune, conform EFE şi AFP, citate de Agerpres.
Ieri, secretarul general al NATO Jens Stoltenberg a lansat un apel la adresa țărilor occidentale de a perrmite Ucrainei să utilizeze armele primite pentru a lovi Rusia, spunând că țara invadată ”are mâinile legate” în caz contrar.
Doar că părerile sunt împărțite în rândul aliaților. În vreme ce Germania, prin cancelarul său Olaf Scholz, respinge o astfel de idee, ale state precum Marea Britanie sau Lituania sunt de acord să fie ridicate restricțiile impuse Kievului.
Cea mai importantă opoziție însă este cea a americanilor care, conform informațiilor deținute de cotidianul New York Times, Statele Unite iau deja în considerare să permită Ucrainei să folosească armamentul primit pentru lovirea țintelor din Rusia.
Țările UE au stabilit prioritățile pentru securitatea și apărarea europeană, cu accent pe sprijinul de neclintit pentru Ucraina, investiții comune în apărare și parteneriat cu NATO
Published
6 hours agoon
May 28, 2024Consiliul Uniunii Europene, care reunește guvernele statelor membre, a aprobat marți concluziile privind securitatea și apărarea UE în contextul unei combinații fără precedent de amenințări și provocări, cum ar fi războiul de agresiune al Rusiei împotriva Ucrainei și tensiunile crescute din Orientul Mijlociu, din Sahel și din alte zone ale lumii, documentul fiind adoptat la reuniunea miniștrilor apărării din cele 27 de state membre ale UE.
De la începutul războiului de agresiune neprovocat și nejustificat al Rusiei împotriva Ucrainei, în februarie 2022, și pe baza Busolei strategice, precum și a Declarației de la Versailles din martie 2022, rolul UE ca actor în domeniul securității și apărării a fost consolidat în mod semnificativ. Cu toate acestea, UE trebuie să își sporească în continuare gradul de pregătire în materie de apărare și să își consolideze suveranitatea.
În concluziile sale, Consiliul stabilește cinci priorități principale pentru perioada următoare, pe care statele membre sunt invitate să le pună în aplicare de urgență, acestea vizând sprijinul pentru Ucraina, cheltuieli și investiții militare comune, creșterea capacității europene de acțiune, întărirea rezilienței și parteneriatele globale.
Sprijinul neclintit al UE pentru Ucraina
UE este din ce în ce mai fermă în sprijinul său pentru independența, suveranitatea și integritatea teritorială a Ucrainei în cadrul frontierelor sale recunoscute la nivel internațional. Pentru a continua să ofere Ucrainei și poporului său tot sprijinul politic, financiar, economic, umanitar, militar și diplomatic necesar, atât timp cât va fi nevoie și atât de intens cât va fi necesar, UE va utiliza toate instrumentele de care dispune, inclusiv Fondul de asistență pentru Ucraina, creat recent ca parte a Instrumentului european pentru pace (EPF), precum și formarea și consilierea prin intermediul Misiunii de asistență militară a Uniunii Europene în sprijinul Ucrainei (EUMAM Ucraina).
De asemenea, este evidențiată viitoarea semnare a angajamentelor de securitate ale UE față de Ucraina, precum și eforturile în curs de desfășurare pentru a răspunde nevoilor urgente ale Ucrainei, în special în ceea ce privește muniția, rachetele, sistemele de apărare aeriană și de artilerie și dronele.
Să cheltuim mai mult și mai bine împreună
Concluziile Consiliului subliniază necesitatea de a asigura disponibilitatea produselor de apărare și de a consolida baza industrială și tehnologică de apărare a UE (EDTIB), astfel încât aceasta să fie capabilă să răspundă nevoilor forțelor armate ale statelor membre și ale partenerilor, dacă este cazul. În acest context, Consiliul subliniază, de asemenea, necesitatea vitală de a îmbunătăți accesul la finanțare publică și privată pentru BTID și sprijină consolidarea cooperării, care să conducă la integrarea progresivă a bazei tehnologice și industriale de apărare ucrainene în BTID.
Creșterea capacității de acțiune a UE
Consiliul salută activitatea importantă a tuturor misiunilor și operațiunilor civile și militare PSAC în diferite părți ale lumii, inclusiv lansarea recentă a EUNAVFOR ASPIDES, care a dat deja rezultate operaționale.
De asemenea, Consiliul reamintește importanța FPE ca instrument global de sprijinire a obiectivelor PESC/PSAC ale UE, care permite acordarea de asistență orientată în materie de securitate și apărare ca răspuns la nevoile țărilor partenere.
În plus, Consiliul încurajează statele membre să contribuie în continuare la operaționalizarea deplină a capacității de desfășurare rapidă a UE până în 2025 și să pună în aplicare de urgență angajamentul privind mobilitatea militară 2024 (în anexa la concluzii).
Consolidarea rezilienței UE și asigurarea accesului sigur la domeniile strategice
Consiliul reiterează importanța consolidării prevenirii, detectării, descurajării, rezilienței și răspunsului UE la amenințările hibride, FIMI, cibernetice și la activitățile rău intenționate care vizează UE, statele sale membre și partenerii săi, prin dezvoltarea unor instrumente dedicate, cum ar fi setul de instrumente de diplomație cibernetică și setul de instrumente hibride ale UE.
În plus, concluziile reamintesc importanța domeniilor spațial, maritim și aerian pentru securitatea și apărarea UE și fac apel la punerea în aplicare rapidă a comunicării comune privind legătura dintre climă și securitate.
Parteneriate
UE va continua să consolideze, să aprofundeze și să extindă în continuare parteneriatele adaptate și reciproc avantajoase cu partenerii, pe baza unor valori și interese comune.
În perspectiva următorului Summit al viitorului ONU, Consiliul a salutat dezvoltarea în curs a parteneriatului strategic ONU-UE privind pacea și securitatea, în vederea adaptării acestuia la noua realitate geopolitică.
Consiliul reiterează faptul că parteneriatul strategic al UE cu NATO, susținut de legătura transatlantică puternică, este esențial pentru securitatea și stabilitatea euro-atlantică. UE își menține angajamentul deplin de a continua să consolideze, să aprofundeze și să extindă acest parteneriat reciproc avantajos, prin intermediul dialogului politic și al cooperării în cadrul celor trei declarații comune din 2016, 2018 și 2023 și cu respectarea deplină a principiilor directoare ale cooperării UE-NATO.
În vederea trecerii parteneriatului UE-NATO la nivelul următor, concluziile subliniază necesitatea de a elabora și de a adopta un nou document de punere în aplicare, cuprinzător și orientat spre viitor, care să cuprindă întregul spectru al cooperării UE-NATO, înainte de sfârșitul anului 2024.
Consiliul salută semnarea Parteneriatului pentru securitate și apărare cu Republica Moldova, a celui cu Norvegia, care urmează să fie semnat, și așteaptă cu interes semnarea altora suplimentare.
În concluziile sale, Consiliul invită, de asemenea, statele membre ale UE să pună în aplicare noul angajament privind mobilitatea militară 2024, care vizează să abordeze lacunele rămase în materie de mobilitate militară și, astfel, să contribuie la asigurarea unei deplasări rapide și fără întreruperi a personalului, a materialului și a mijloacelor militare – inclusiv în termen scurt și la scară largă – în interiorul și în afara UE. Angajamentele stabilite în angajamentul de mobilitate includ, printre altele: prioritizarea investițiilor în infrastructura cu dublă utilizare și un nou nivel de ambiție pentru autorizații de circulație transfrontalieră mai rapide.
Concrete & Design Solutions
Ministrul Alexandru Rafila conduce delegația României la cea de-a 77-a Adunare Mondială a Sănătății
O româncă, numită Secretar General al Berarilor Europei. Cine este Julia Leferman
Macron a fost laureat în Germania cu Premiul Păcii de la Westfalia pentru “politica de consolidare a păcii europene în vremuri de război”, într-o ceremonie deschisă de von der Leyen și Steinmeier
Italia nu este de acord ca armele furnizate Kievului să fie folosite ”în afara graniţelor Ucrainei”, subliniază ministrul Antonio Tajani: Avem o poziţie foarte clară
Eurostat: România, Bulgaria și Grecia, pe ultimele locuri în UE la ajutorul de stat pentru familii
Nicolae Ciucă invită compania finlandeză Nokia și Academia Tehnică Militară să lanseze discuții despre dezvoltarea componentelor pentru drone
ICI București, prezent la ”Driving Innovation: Soluții digitale inteligente din comunitatea MSP”, unde a prezentat proiecte de cercetare inovative în domenii precum IA, blockchain sau comunicații digitale
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de “o clică incompetentă de escroci foşti comunişti”
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Premierul Italiei, Mario Monti, a demisionat
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Zelenski face apel la Biden și la Xi să sprijine prin prezența lor summit-ul mondial pentru pace din Elveția
Îmi doresc o Europă puternică, prosperă, care protejează, răspunzând așteptărilor tinerei generații, subliniază Ursula von der Leyen în dezbaterea Eurovision
Candidatul Socialiștilor Europeni la șefia CE, Nicolas Schmit: Ceea ce mă interesează pe mine cel mai mult este să îmbunătățesc condițiile de viață ale tuturor cetățenilor europeni
R. Moldova are ca obiective principale obiective asigurarea păcii pe termen lung în regiune şi salvarea vieţilor prietenilor şi vecinilor ucraineni, subliniază premierul Dorin Recean
România își propune să fie unul dintre cei mai importanți actori ai procesului de reconstrucție a Ucrainei, având resursele și hotărârea pentru a ajuta această țară să renască, a subliniază premierul Marcel Ciolacu
România și Turcia au înființat, la Ankara, Consiliul Cooperării Strategice la Nivel Înalt pentru a apropia cele două state “strategic, economic, militar, energetic și social”
Gaza: Procurorul-șef al Curții Penale Internaționale solicită mandate de arestare împotriva lui Netanyahu și a ministrului israelian al apărării pentru crime de război și crime împotriva umanității
Biden sprijină „protestele pașnice și non-violente” ale studenților față de criza umanitară din Gaza: „Știu că vă frânge inima. O frânge și pe a mea”
Trending
- ROMÂNIA DIGITALĂ6 days ago
Google a lansat o campanie pentru a preveni dezinformarea online. În calitate de partener Google, CaleaEuropeană.ro se alătură inițiativei de educare a publicului
- ROMÂNIA7 days ago
BSDA 2024: În premieră, un avion de ultimă generație F-35 participă la cea mai mare expoziție de apărare din zona Mării Negre. Este considerat “cea mai avansată soluție de securitate pentru secolul al XXI-lea”
- NATO6 days ago
Nicolae Ciucă: Va trebui să trăim ani de zile cu o Rusie agresivă în proximitate. Trebuie să investim în apărare și să întărim democrația românească
- ROMÂNIA5 days ago
Nicolae Ciucă și generalul David Petraeus, ex-director CIA, au discutat de provocările de securitate regionale și globale
- SPECIAL14 hours ago
VIDEO “Găsirea unui țap ispășitor”: Cum recunoaștem și combatem manipularea online (Campanie Google susținută de CaleaEuropeană.ro pentru protejarea integrității la alegerile din UE)